เอกสารแนบ 5 หน้า 1

รายงานคณะกรรมการตรวจสอบ

คณะกรรมการตรวจสอบของบริษัท อีเทอเนิล เอนเนอยี จำกัด (มหาชน)
ประกอบด้วยกรรมการอิสระที่มิได้เป็นผู้บริหารซึ่งเป็นผู้ที่มีความรู้ ความเชี่ยวชาญ
และมีประสบการณ์ที่หลากหลายทั้งด้านการบัญชี การเงิน การบริหารและการตรวจสอบ จำนวน 3
ท่าน ได้แก่

1. นายธนาชัย ธีรพัฒนวงศ์ ประธานกรรมการตรวจสอบ

2. นายนิวัตน์ แจ้งอริยวงศ์ กรรมการตรวจสอบ

3. ดร. เวทางค์ พ่วงทรัพย์ กรรมการตรวจสอบ

ในปี 2556 กรรมการตรวจสอบมีการประชุมรวมทั้งสิ้น 5 ครั้ง โดยประชุมร่วมกับผู้สอบบัญชี 1
ครั้งซึ่ง ไม่มีฝ่ายบริหารเข้าร่วมประชุมเพื่อหารือและรับทราบความเห็นที่เป็นอิสระของผู้สอบบัญชี
ตลอดจนรับทราบผลการตรวจสอบของผู้สอบบัญชี การเข้าร่วมประชุมของกรรมการแต่ละท่านมีดังนี้
นายธนาชัย ธีรพัฒนวงศ์ เข้าประชุม 4 ครั้ง นายนิวัตน์ แจ้งอริยวงศ์ เข้าประชุม 5 ครั้ง และ
ดร.เวทางค์ พ่วงทรัพย์ เข้าประชุม 5 ครั้ง

คณะกรรมการตรวจสอบได้ปฏิบัติหน้าที่และแสดงความเห็นอย่างเป็นอิสระ ตามขอบเขตอำนาจ หน้าที่
และความรับผิดชอบที่ได้รับมอบหมายจากคณะกรรมการบริษัท
และรายงานผลการดำเนินงานต่อคณะกรรมการบริษัทเพื่อทราบเป็นรายไตรมาส
สาระสำคัญโดยสรุปของการปฏิบัติหน้าที่ในรอบปี 2556 มีดังนี้

1. สอบทานรายงานทางการเงิน สอบทานงบการเงินรายไตรมาสและงบการเงินประจำปี 2556
ของบริษัท และ
งบการเงินรวมให้มีการรายงานทางการเงินอย่างถูกต้องและเพียงพอโดยพิจารณาร่วมกับฝ่ายบริหารและได้เชิญผู้สอบบัญชีเข้าร่วมประชุมทุกครั้ง
และ ได้ประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุม 1 ครั้ง
เพื่อพิจารณาความครบถ้วน ความถูกต้องของข้อมูลที่แสดงในรายงานทางการเงินของบริษัท
และการเปิดเผยข้อมูลเกี่ยวกับรายการที่เกี่ยวโยงกัน
ตลอดจนการควบคุมภายในที่เกี่ยวข้องกับการจัดทำรายงานทางการเงิน
ตามมาตรฐานการบัญชีที่รับรองทั่วไป

2. สอบทานการบริหารความเสี่ยง พิจารณานโยบาย แผนงาน และ
แนวทางการบริหารความเสี่ยงของบริษัท รวมทั้งประชุมร่วมกับฝ่ายบริหารเป็นประจำทุกไตรมาส
และประชุมร่วมกับคณะกรรมการบริหารความเสี่ยงปีละครั้ง
เพื่อให้งานตรวจสอบภายในและงานบริหารความเสี่ยงเป็นไปในทิศทางเดียวกัน
ซึ่งจะช่วยส่งเสริมประสิทธิภาพการปฏิบัติงานตรวจสอบภายในให้สอดคล้องกับการบริหารความเสี่ยงและเกิดประโยชน์สูงสุดแก่บริษัท

เอกสารแนบ 5 หน้า 2

3. สอบทานระบบควบคุมภายใน
พิจารณาผลการประเมินความเพียงพอและความมีประสิทธิภาพและประสิทธิผลของระบบควบคุมภายในโดยพิจารณาจากรายงานผลการตรวจสอบที่นำเสนอโดยผู้ตรวจสอบภายใน
ความเห็นของผู้สอบบัญชี และติดตามความคืบหน้าของการปรับปรุงระบบควบคุมภายใน
โดยเชิญฝ่ายบริหารเข้าชี้แจงเกี่ยวกับการดำเนินการแก้ไขและผลการแก้ไข

4. สอบทานการกำกับดูแลงานตรวจสอบภายใน
อนุมัติแผนการตรวจสอบประจำปีโดยพิจารณาความเพียงพอเหมาะสมของบุคลากรและความเป็นอิสระในการปฏิบัติงานของผู้ตรวจสอบภายใน
ได้สอบทานการปฏิบัติงานของผู้ตรวจสอบภายในตามแผนการตรวจสอบประจำปีตามที่ได้รับอนุมัติแล้ว

5. สอบทานและให้ความเห็นต่อการเข้าทำรายการที่เกี่ยวโยงกัน
สอบทานเรื่องการเข้าทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์
เพื่อให้มั่นใจว่าการทำรายการดังกล่าวมีความสมเหตุสมผล
เป็นประโยชน์สูงสุดต่อบริษัทด้วยเงื่อนไขราคาที่สมเหตุสมผลเช่นเดียวกับที่ทำรายการกับบุคคลภายนอกทั่วไป
และมีการเปิดเผยข้อมูลอย่างครบถ้วนและเป็นไปตามกฎหมายและข้อกำหนดของตลาดหลักทรัพย์

6. สอบทานการปฏิบัติตามหลักกำกับดูแลกิจการที่ดี
คณะกรรมการตรวจสอบได้สอบทานเรื่องการปฏิบัติตามหลักการกำกับดูแลกิจการที่ดีของบริษัทเป็นประจำทุกไตรมาส
และ ประธานกรรมการตรวจสอบเป็นผู้ประเมินการปฏิบัติตามหลักการกำกับดูแลกิจการที่ดีปีละครั้ง
เพื่อให้มั่นใจว่ามีการปฏิบัติตามนโยบายการกำกับดูแลกิจการและจรรยาบรรณที่กำหนด
รวมทั้งสนับสนุนการกำกับดูแลกิจการที่ดีในด้านอื่นๆ เช่น
จัดให้มีช่องทางที่พนักงานและผู้มีส่วนได้เสียสามารถแจ้งเบาะแสการกระทำที่ไม่เหมาะสมของบริษัทได้โดยตรงต่อประธานกรรมการตรวจสอบ

7. สอบทานการปฏิบัติตามกฏเกณฑ์
ประชุมร่วมกับผู้บริหารที่เกี่ยวข้องและผู้ตรวจสอบภายในเพื่อสอบถาม แลกเปลี่ยนความเห็น
ให้มั่นใจว่าการปฏิบัติงานของบริษัทเป็นไปตามกฎหมาย ข้อกำหนด และกฎเกณฑ์ที่เกี่ยวข้อง

8. การประเมินการปฏิบัติหน้าที่ของกรรมการตรวจสอบ
คณะกรรมการตรวจสอบมีการประเมินผลการปฏิบัติงานด้วยตนเองปีละครั้ง เริ่มตั้งแต่ปี 2555
โดยแบบประเมินผลสอดคล้องกับแนวทางของสำนักงาน ก.ล.ต. และแนวปฏิบัติที่ดีของสากล

9. การเสนอแต่งตั้งผู้สอบบัญชีประจำปี 2557
คณะกรรมการตรวจสอบได้พิจารณาผลการปฏิบัติงานและความเป็นอิสระในการปฏิบัติหน้าที่ของผู้สอบบัญชีภายนอกแล้วเห็นว่า
บริษัท กรินทร์ ออดิท จำกัด มีความเชี่ยวชาญในวิชาชีพ มีประสบการณ์ที่เหมาะสม
และมีความเป็นอิสระ
จึงเห็นควรนำเสนอรายชื่อผู้สอบบัญชีจากบริษัทนี้เป็นผู้สอบบัญชีของบริษัทและบริษัทย่อยสำหรับงบการเงินประจำปี
2557 และนำเสนอคณะกรรมการบริษัทเพื่อพิจารณาและขออนุมัติแต่งตั้งจากที่ประชุมผู้ถือหุ้นต่อไป

เอกสารแนบ 5 หน้า 3

โดยสรุป คณะกรรมการตรวจสอบเห็นว่า
บริษัทได้จัดทำรายงานทางการเงินตามมาตรฐานการรายงานทางการเงินซึ่งมีความถูกต้องในสาระสำคัญและมีการเปิดเผยข้อมูลเพียงพอ
มีระบบควบคุมภายในและการบริหารความเสี่ยงที่เพียงพอ เหมาะสม
การตกลงเข้าทำรายการที่เกี่ยวโยงกันของบริษัทมีความโปร่งใส
ไม่ก่อให้เกิดความขัดแย้งทางผลประโยชน์
และเป็นประโยชน์สูงสุดต่อการดำเนินธุรกิจของบริษัทและผู้ถือหุ้น
มีการปฏิบัติตามกฎหมายและข้อกำหนดที่เกี่ยวข้อง มีการปฏิบัติตามนโยบายการกำกับดูแลกิจการที่ดี
และ จรรยาบรรณของบริษัท
ทำให้เชื่อมั่นอย่างสมเหตุสมผลว่าการดำเนินงานของบริษัทสามารถบรรลุเป้าหมายที่ตั้งไว้

[]

( นายธนาชัย ธีรพัฒนวงศ์ )

ประธานกรรมการตรวจสอบ

เอกสารแนบ 5 หน้า 4

การกระจายตัวการถือหุ้นของผู้ถือหุ้น ณ วันที่ 14 มีนาคม 2557

+------------------------+----------+----------+----------+----------+
| จำนวนหุ้นที่ถือครอง         | จำ       |          | จำนวนหุ้น  |          |
|                        | นวนผู้ถือหุ้น |          |          |          |
+------------------------+----------+----------+----------+----------+
|                        | จำ       | สัด       | จำนวนหุ้น  | สัดส่วนจำ  |
|                        | นวนผู้ถือหุ้น | ส่วนผู้ถือหุ้น |          | นวนหุ้น(%) |
|                        |          |          |          |          |
|                        |          | (%)      |          |          |
+------------------------+----------+----------+----------+----------+
|                        | 246      | 10.09    | 48,588   | 0.004    |
+------------------------+----------+----------+----------+----------+
| 1,000 – 10,000         | 570      | 23.39    | 3        | 0.111    |
|                        |          |          | ,158,500 |          |
+------------------------+----------+----------+----------+----------+
| 10,001 – 100,0000      | 1,043    | 42.80    | 49       | 1.772    |
|                        |          |          | ,258,211 |          |
+------------------------+----------+----------+----------+----------+
| 100,001 – น้อยกว่า 5%    | 575      | 23.60    | 860      | 30.953   |
|                        |          |          | ,485,601 |          |
+------------------------+----------+----------+----------+----------+
| 5%                     | 3        | 0.12     | 1,867    | 67.160   |
| ขึ้น                     |          |          | ,049,100 |          |
| ไปของจำนวนหุ้นที่จำหน่ายแล้ว |          |          |          |          |
+------------------------+----------+----------+----------+----------+
| รวม                    | 2,437    | 100      | 2,780    | 100      |
|                        |          |          | ,000,000 |          |
+------------------------+----------+----------+----------+----------+